Ind vs Aus: भारतीय टीम की 31 रन की जीत में चेतेश्‍वर पुजारा ने किया यह बड़ा कारनामा...  
भारतीय टीम ने इस साल देश से बाहर तीन टेस्‍ट जीते
इन तीनों में पुजारा ने बनाया 50 से अधिक का स्‍कोर
जोहानिसबर्ग और ट्रेंटब्रिज के बाद एडिलेड में भी किया ऐसा
एडिलेड टेस्‍ट में मैन ऑफ द मैच का पुरस्‍कार जीतने के बाद पुजारा (Cheteshwar Pujara) ने कहा, इस शानदार प्रदर्शन के लिए मेरी तैयारी ने अहम भूमिका निभाई. भारत में मैंने ऑस्‍ट्रेलियाई पिचों पर बल्‍लेबाजी के लिहाज से खुद को तैयार किया था. उन्‍होंने कहा कि टेस्‍ट में जीत हासिल करना खास रहा, इसका श्रेय हमारे गेंदबाजों को जाता है. वैसे, पहली पारी में 15 रन की बढ़त मिलने से हमें मनोवैज्ञानिक लाभ मिला. खिलाड़ि‍यों के अपने ऊपर विश्‍वास के कारण यह जीत संभव हुई है. हालांकि पुजारा यह कहने से नहीं चूके कि बैटिंग यूनिट के रूप में अभी हमें काफी चीजों में सुधार करना है. हमने अपनी गलतियों से सबक लिया और दूसरी पारी में बेहतर बल्‍लेबाजी की. उन्‍होंने कहा मेरे पिता (अरविंद पुजारा) निश्चित रूप से गर्व महसूस कर रहे होंगे. मेरे पिता मुझे तब से कोचिंग दे रहे हैं जब मैं 8 वर्ष का था.